Taxtlar oʻyini
Taxtlar oʻyini (inglizcha: Game of Thrones) — fantastika va drama janrida olingan Amerika televizion seriali. Serial yaratuvchilari David Benioff va D. B. Weiss boʻlib, rasmiy ravishda HBO telekanali orqali efirga uzatilgan. Taxtlar oʻyini seriali ilk bor AQShda 17-aprel 2011-yilda namoyish qilingan. Sakkizinchi fasli premyerasi esa 14-aprel 2019-yilda boʻlib oʻtgan. Ushbu serial George R. R. Martinning fantastik yoʻnalishdagi romanlar seriyasi — „Muz va olov qoʻshigʻi“ ning ekranga moslashtirilgan shaklidir. Ushbu romanlar seriyasining birinchi romani Taxtlar oʻyini deb nomlanadi. Film Birlashgan Qirollikning shaharlaridan biri boʻlmish Belfastda suratga olingan va film holatiga keltirilgan. Film suratga olish jarayoni shuningdek Kanada, Xorvatiya, Grenlandiya, Malta, Marokash va Ispaniyada olib borilgan. Film seriyalari AQShning HBO telekanalida 2011-yil 17-aprelda premyera qilingan. 73 qismdan iborat 7 mavsum 2019-yil 19-mayda yakun topadi. Voqealari Vesteros va Essos xayoliy qitʼalarida davom etadigan bir nechta sujetlar va katta aktyorlar ansambli „Taxtlar oʻyini“ni tashkil etadi. Sujetlardan biri Yetti Qirollikning Temir Taxti haqida va u munosib oilalarning Temir Taxtga erishish yoki undan ajralib chiqish yoʻlidagi hamkorliklari va qarama-qarshiliklari haqida. Yana bir boshqa sujet esa taxtga egalik qilgan va agʻdarilgan sulolaning soʻnggi vakilining taxtni qaytarish yoʻlidagi kurashi haqida boʻlsa, boshqa hikoyada qirollikni shimoldagi yovvoyi odamlar va afsonaviy maxluqlardan qoʻriqlovchi birodarlik asosida ish olib boruvchi Tunngi qorovullik haqida. „Taxtlar oʻyini“ HBOʻga rekord darajada tomoshabin jalb qilgan va oʻzining keng tarqalgan, faol va xalqaro fan klubiga ega. Garchi juda koʻp tanqid qilinuvchi qonli va erotik sahnalar tez-tez uchrab turishiga qaramasdan serial oʻzining yuksak ijro mahorati, kompleks xarakterlar, saviyasi jihatidan film tanqidchilar tomonidan olqishlandi; yakuniy mavsum oʻzining mujmal yakuni va haddan ortiq „siqilgani“ tufayli eng koʻp tanqidlarga sabab boʻldi. Shunga qaramasdan film va uning aktyorlari juda koʻplab film taqdimotlarda gʻolib chiqadi.